open-index/open-wikipedia-markdown huggingface dataset:
திருத்தூதரக அரண்மனை

**திருத்தூதரக அரண்மனை** () என்பது திருத்தந்தையின் அதிகாரப்பூர்வ இல்லமாகும். இது வத்திக்கான் நகரில் அமைந்துள்ளது. இதனை **புனித அரண்மனை**, **திருத்தந்தையின் அரண்மனை** அல்லது **வத்திக்கான் அரண்மனை** என்றும் அழைப்பர். ஆனாலும் ஐந்தாம் சிக்ஸ்துஸின் நினைவாக இதன் அதிகாரப்பூர்வ பெயர் **ஐந்தாம் சிக்ஸ்துஸின் அரண்மனை** என்பதாகும்.

## வரலாறு
அவிஞான் திருத்தந்தையர்களின் காலத்தில் இவ்வரண்மனை கைவிடப்பட்டு பாழானது. 1436இல் எசுப்பானிய எழுத்தாளரான பெத்ரோ தாஃபூர் என்பவர் இவ்வரண்மனை நிலையினை விவரித்துள்ளார்.

தற்போது உள்ள அரண்மனை 30 ஏப்ரல் 1589இல் ஐந்தாம் சிக்ஸ்துஸின் ஆட்சியில் ஆரம்பிக்கப்படு ஏழாம் அர்பன், பதினொன்றாம் இன்னசெண்ட் மற்றும் எட்டாம் கிளமெண்ட் ஆகியோரின் ஆட்சியில் படிப்படியாகக்கட்டி முடிக்கப்பட்டது.

## மேற்கோள்கள்


பகுப்பு:வத்திக்கான்
பகுப்பு:திருத்தந்தையர்கள்
ரேமாண்ட் டார்ட்

**ரேமாண்ட் ஆர்தர் டார்ட்** (Raymond Arthur Dart: பிப்ரவரி 4, 1893 &ndash; நவம்பர் 22, 1988), ஒரு ஆஸ்திரேலியத் தொல்லியலாளர். புதை படிவ ஆய்வாளர்; உடற்கூறியலாளர்.  1924 இல் மனித இன உருமலர்ச்சியின்  தொடக்க நிலைச் சான்றுகளை அறிய உதவும்  புதை படிவங்களை தென் ஆப்பிரிக்காவின் வடக்குப் பகுதியில் உள்ள ' தாங்க்' என்ற இடத்தில் கண்டு பிடித்ததன் மூலம் அறியப்படுகிறவர்.

## மேற்கோள்களும் குறிப்புகளும்

## வெளியிணைப்புகள்
*[Essay by [Charles Kimberlin Brain|C.K. Brain], "Raymond Dart and our African origins," accompanying the reprint of Raymond Dart's 1925 *Nature* article in *A Century of Nature: Twenty-One Discoveries that Changed Science and the World*, Laura Garwin and Tim Lincoln, eds.]
*Biography of Raymond Dart  on Minnesota State University, Mankato EMuseum website
*Biography of Raymond Dart in the TalkOrigins Archive.

பகுப்பு:கண்டுபிடிப்பாளர்கள்
பகுப்பு:1893 பிறப்புகள்
பகுப்பு:1988 இறப்புகள்
ஹேவ்லாக் எல்லிஸ்

**ஹேவ்லாக் எல்லிஸ்** என அறியப்படும் **ஹென்றி ஹேவ்லாக் எல்லிஸ்** (Henry Havelock Ellis: பிப்ரவரி,2 1859 – ஜூலை 8, 1939),ஒரு பிரித்தானிய மருத்துவவியலாளர் மற்றும் உளநலவியலாளர். எழுத்தாளர்; 1897 இல் பாலின நடத்தைகள் பற்றிய ஏழு தொகுதிகள் கொண்ட 'பாலினம் பற்றிய மனோத்தத்துவ நூல்' ஒன்றை விரிவாக எழுதியவர். மேலும் நார்சீசிசம்  எனப்படும் தற்காதல், ஒத்த பாலினங்களுக்கிடையே ஏற்படும் பாலியல் உறவுகள், பாலியல் மாற்றங்கள் பற்றிய நூல்களையும் எழுதியுள்ளார். 

## மேற்கோள்களும் குறிப்புகளும்

## உசாத்துணை

* Phyllis Grosskurth (1980). *Havelock Ellis: A Biography*. New York: Random House.
* Nathan Hale: *Freud and the Americans: The Beginnings of Psychoanalysis in the United States, 1876-1917. Freud in America*, Volume 1, Publisher: Oxford University Press, USA; First Edition 1971, 
* Calder-Marshall, Arthur *Havelock Ellis: A Biography*. London: Rupert Hart-Davis. (1959). U.S. title *The Sage of Sex: A Life of Havelock Ellis*. New York: G.P. Putnam's Sons. (1960).

## வெளியிணைப்புகள்

* Biography 
* 
* Mescal: A New Artificial Paradise
* 

பகுப்பு:இங்கிலாந்தின் உளநலவியலாளர்கள்
பகுப்பு:1859 பிறப்புகள்
பகுப்பு:1939 இறப்புகள்
பகுப்பு:இருபதாம் நூற்றாண்டு ஆங்கிலேய எழுத்தாளர்கள்
டோபியாஸ் மேயர்

thumb|டோபியாஸ் மேயர் பிறந்த இடம்|வலது

**டோபியாஸ் மேயர்** (Tobias Mayer: பிப்ரவரி 17, 1723 – பிப்ரவரி 20, 1762), ஒரு செருமானிய வானியலாளர். செருமனியில் மார்பக் எனுமிடத்தில் உள்ள உட்டர்ன்பர்க் என்னும் ஊரில் பிறந்தவர்; தாமாகவே கணிதம் கற்றுக் கொண்டவர். சந்திரனைப் பற்றி மேற்கொண்ட ஆய்வுகளால் அறியப்படுகிறார்.

## மேற்கோள்கள்

* A. G. Kästner, *Elogium Tobiae Mayeri* (Göttingen, 1762)
*Jérôme Lalande, *Connaissance des Temps*, 1767, p.&nbsp;187
**Monatliche Correspondenz*, VIII, 257; IX, 45, 415, 487; XI, 462
**Allgemeine Geographische Ephemeriden* III, 116, 1799 (portrait)
*A. G. Kästner, *Berliner Astronomisches Jahrbuch*, Suppl. Bd. III, 209, 1797
*J. B. J. Delambre, *Histoire de l'Astronomie au Dix-huitième Siècle*, (Paris, 1827), p.&nbsp;429
*Robert Grant, *History of Physical Astronomy from the Earliest Ages to the Middle of the Nineteenth Century* (London, 1852), pp.&nbsp;46, 488, 555
*Arthur Berry, *A Short History of Astronomy* (London, 1898), p.&nbsp;282
*J. S. Pütter, *Versuch einer academischen Gelehrten-Geschichte von der Universität zu Gottingen*, I, 68
*J. Gehler, *Physikalisches Wörterbuch* neu bearb. von H.W. Brandes [u.a.]. (Leipzig, 1825- ), VI, 746, 1039
*

## உசாத்துணை
*Eric G. Forbes: *Tobias Mayer (1723–1762), pioneer of enlightened science in Germany*.  Göttingen: Vandenhoeck & Ruprecht, 1980  German edition as: *Tobias Mayer (1723–62), Pionier der Naturwissenschaften der deutschen Aufklärungszeit* übers. von Maria Forbes u. Hans-Heinrich Vogt. Marbach am Neckar: Tobias-Mayer-Museum-Verein, 1993 (Schriftenreihe des Tobias-Mayer-Museum-Vereins e.V.; Nr. 17)
*Sarah Lowengard, "Tobias Mayer's Trichromatic Graph," *The Creation of Color in Eighteenth-Century Europe* New York, Columbia University Press, 2006. http://www.gutenberg-e.org/lowengard/A_Chap03.html#31
*Tobias Mayer: *Tobias Mayer's Opera inedita: the first translation of the Lichtenberg edition of 1775*, by Eric G. Forbes.  London: Macmillan, 1971  (American ed.: New York: American Elsevier, 1971 
*Tobias Mayer: *The unpublished writings of Tobias Mayer* by Eric G. Forbes. Göttingen: Vandenhoeck & Ruprecht, 1972. 3v.  (v. 1);  (v. 2);  (v. 3)  (Arbeiten aus der Niedersächsischen Staats- und Universitätsbibliothek Göttingen; Bd. 9-11)
**The Euler-Mayer correspondence, 1751–1755: a new perspective on eighteenth-century advances in the lunar theory*, [edited] by Eric G. Forbes.  London: Macmillan, 1971  

## வெளியிணைப்புகள்

*
*Entry in the Mathematics Genealogy Project

பகுப்பு:செருமானிய வானியலாளர்கள்
பகுப்பு:1723 பிறப்புகள்
பகுப்பு:1762 இறப்புகள்
ஹாசன்

**ஹாசன்** (*Hassan*, கன்னடம்: ಹಾಸನ) இந்தியாவின் கர்நாடக மாநிலத்தின் ஹாசன் மாவட்டத்தின் தலைமையிடமாக அமைந்துள்ள நகராகும். ஹாசனாம்பா என்ற பெண் கடவுளின் பெயரால் இந்நகர் அழைக்கப்படுவதாக கருதப்படுகிறது. சென்னகேசவரர் கோயில், சரவணபெலகுளா,  ஹோய்சாலேஸ்வரர் கோவில், கேதாரேஸ்வரர் கோயில் ஆகிய புகழ்பெற்ற கோயில்கள் இந்நகருக்கு அருகில் அமைந்துள்ளன.

## மேற்கோள்கள்

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:ஹாசன் மாவட்டம்
சீதக்கமங்கலம்

**சீதக்கமங்கலம்** , இந்தியாவின் தமிழ்நாடு மாநிலத்தில் திருவாரூர் மாவட்டத்தில் குடவாசல் வட்டத்தைச் சேர்ந்த ஒரு கிராமம். இவ்வூர் குடவாசல் அருகே உள்ளது. இந்தக் கிராமத்தில் 1100 ஆண்டு பழமையான சிதிலடைந்த நிலையில் உள்ள பழைய சோழர் கால சிவாலயத்தில்] 3 கல்வெட்டுகள் கண்டெடுக்கப்பட்டுள்ளன.

*இக்கல்வெட்டில் ஒன்று கி.பி.912 ஆம் ஆண்டை சேர்ந்த பராந்தக சோழனின் 5-ஆம் ஆண்டுக்குரியது. அதில் அந்த ஊரின் பழமையான பெயர் **ஸ்ரீதொங்கமங்கலம்** என குறிக்கப்பட்டுள்ளது.
*நிலைக்கால் ஒன்றில் காணப்படும் மற்றொரு கல்வெட்டு இராஜராஜனின் 27-ஆம் ஆட்சியாண்டில் (கி.பி.1012) பொறிக்கப்பட்டது. அச்சாசனத்தில் அவ்வூருக்கு இரண்டு பெயர்கள் குறிக்கப்பட்டுள்ளது. **ஸ்ரீதுங்கமங்கலம்** என்னும் **அபிமானபூஷண சதிர்வேதிமங்கலம்** எனக் குறிக்கப்பெற்றுள்ளது. அபிமானபூஷணன் என்பது இராஜராஜனின் பட்டப்பெயராகும்.
*மற்றொரு கல்வெட்டில் நாகப்பட்டினத்தில் கடாரத்து (மலேசியா) அரசன் கட்டிக் கொண்டிருந்த பௌத்தக்கோயிலுக்கு மாமன்னன் இராஜராஜன் 97 வேலி நிலத்தைத் தானமாகக் கொடுத்து அதைச் செப்பேட்டில் சாசனமாகப் பதிவு செய்ததும், அச்சாசனத்தில் கையொப்பமிட்ட துர்பில் ஸ்ரீதரபட்டன் என்பவர் ஸ்ரீதுங்கமங்கலத்தைச் சேர்ந்தவர் என்பதும்  குறிக்கப்பட்டுள்ளது.

## மேற்கோள்கள்

### வெளி இணைப்புகள்
*http://www.thehindu.com/todays-paper/tp-national/tp-tamilnadu/rare-inscriptions-found-at-seethakkamangalam/article3710051.ece?css=print

பகுப்பு:திருவாரூர் மாவட்டத்திலுள்ள கிராமங்கள்
சரல் செயற்கைக்கோள்

**சரல்**(SARAL or Satellite with ARgos and ALtiKa) என்பது இந்தியா, பிரான்சு ஆகிய நாடுகள் இணைந்து "சரல் அல்டிகா" என்ற திட்டத்தை சேர்ந்து உருவாக்கிய செயற்கைக்கோள். இதன் எடை 409 கிலோகிராம் ஆகும். சரல் செயற்கைக்கோளுடன் 6 வித வேறு செயற்கைக்கோளும்  பி.எஸ்.எல்.வி.-சி20 ஏவுகணை மூலம் 2013 பெப்ரவரி 25 ஆம் நாள் அன்று ஸ்ரீஹரிகோட்டா ஏவுதளத்திலிருந்து வெற்றிகரமாக விண்ணில் செலுத்தப்பட்டது.

## பயன்கள்

* பருவ நிலை மாறுதல்களால் கடல் மட்டத்தில் உருவாகும் மாற்றங்களை ஆய்வு செய்கிறது. துருவ பனிபடலங்களின் மாறுதல்கள் மற்றும் பல கடல் சார்ந்த தகவல்களை இந்த சாரல் செயற்கைக்கோள் மூலம் பெறப்படும்.
* சரல் செயற்கைக்கோள் மூலம் பல ஆண்டுகளுக்கு பின் கடல் மட்டம் எவ்வளவு உயரும் எனக் கணக்கிட முடியும். இதன் மூலம் கடலோர பாதுகாப்பு நடவடிக்கைகளை முன்னதாக மேற்கொள்ள முடியும். கடலில் காணாமல் போகும் படகுகளை எளிதாக கண்டறிய முடியும். கடலில் மீன்வளம் பற்றிய தகவல்கள் சேகரிக்க முடியும்.

### வெளி இணைப்புகள்
*http://www.thehindu.com/sci-tech/science/saral-launch-postponed-to-february/article4222969.ece
*http://www.thehindu.com/sci-tech/technology/pslvc20-puts-saral-6-other-satellites-in-precise-orbits/article4452165.ece

பகுப்பு:இந்திய விண்வெளித் திட்டங்கள்
பகுப்பு:செயற்கைக் கோள்கள்
புவான் ஸ்ரீ

மலேசியாவில் மிக உயர்ந்த விருதுகளில் ஒன்றான டான் ஸ்ரீ விருதைப் பெற்ற ஒருவரின் துணைவியாரை, **புவான் ஸ்ரீ** (*Puan Sri*) என்று அழைக்கிறார்கள். அதே டான் ஸ்ரீ விருது, அரிய சேவைகளைச் செய்த பெண்களுக்கு, தனிப்பட்ட வகையில் வழங்கப்படுமானால், அந்தப் பெண்மணியை **டான் ஸ்ரீ** என்றே அழைக்க வேண்டும்.

எடுத்துக்காட்டாக, மலேசிய அரசியல்வாதி டான் ஸ்ரீ தேவகி கிருஷ்ணனைக் குறிப்பிட்டுச் சொல்லலாம். அவரை டான் ஸ்ரீ தேவகி கிருஷ்ணன் என்றே அழைக்கிறார்கள். இவர் மலேசியத் தேர்தல்களில் போட்டியிட்ட முதல் இந்தியப் பெண்மணி. ஜான்சிராணிப் படையில் சேர்ந்து இந்திய விடுதலைக்காகப் போராடியவர்.

மலேசிய இந்தியர்களில் டான் ஸ்ரீ விருது பெற்ற வி. மாணிக்கவாசகம், ஆதி நாகப்பன், ஜி.கே. ராம ஐயர், பி.சி. சேகர், கே.எஸ். நிஜார், கே. தனபாலசிங்கம், கே.ஆர். சோமசுந்தரம், எம். தம்பிராஜா, மணி ஜெகதீசன், ரமோன் நவரத்தினம், டோனி பெர்னாண்டஸ், கிசு திராத்திரை போன்றவர்களின் துணைவியார்களை, புவான் ஸ்ரீ எனும் கௌரவ அடைமொழியுடன் அழைக்கிறார்கள்.

## மேற்கோள்கள்

பகுப்பு:மலேசியாவில் அரசியல்
பகுப்பு:மலேசிய விருதுகள்
ஜான் ரெக்ஸ் வின்பீல்டு

**ஜான் ரெக்ஸ் வின்பீல்டு ** (John Rex Whinfield: CBE,16 பிப்ரவர், 1901-ஜூலை 6, 1966) ஒரு இங்கிலாந்து வேதியலாளர். இங்கிலாந்து சர்ரேயில் சட்டன் எனுமிடத்தில் பிறந்தவர்.  பாலியஸ்டர் எனப்படும் செயற்கை இழையையும் பிலிமையும் கண்டறிந்தவர். டெரிலின் இழை கண்டுபிடிப்பிலும் அதை மேம்படுத்துவதிலும் தனது ஆயுள் முழுவது ஈடுபட்டவர்.

## மேற்கோள்களும் குறிப்புகளும்

பகுப்பு:வேதியியலாளர்கள்
பகுப்பு:1901 பிறப்புகள்
பகுப்பு:1966 இறப்புகள்
பகுப்பு:ஆங்கிலேய வேதியியலாளர்கள்
பகுப்பு:ஆங்கிலேயக் கண்டுபிடிப்பாளர்கள்
சேலம் ஆறுமுகன்

**சேலம் ஆறுமுகன்** என்பவர் ஒர் தமிழக எழுத்தாளர். இவரது மூன்று படைப்புகளை பெரியார் பல்கலைக்கழகம் மற்றும் அன்னை தெரசா பல்கலைக்கழக மாணவியர்கள் மூவர் ஆய்வு செய்து "ஆய்வியல் நிறைஞர்" (எம்.ஃபில்) பட்டம் பெற்றிருக்கின்றனர்.

## எழுதியுள்ள நூல்கள்

* பறவைக்குச் சிறகேது
* இதயத்தினருகே - பத்மினி பதிப்பகம் வெளியீடு (நவம்பர் 2007)
* இவளுக்கு இன்னொரு முகம் - பத்மினி பதிப்பகம் வெளியீடு (நவம்பர் 2008)
* தேனாள் மானாள் மயிலாள் குயிலாள் - தமிழரசி பதிப்பகம் வெளியீடு (நவம்பர் 2008)

## சிறப்புகள்

* தமிழ்நாடு அரசின்  "கலை முதுமணி" பட்டம்   
* ஈரோடு  தமிழ்ச் சங்கம்  வழங்கிய "தனித்தமிழ் பாவலர்" பட்டம்.
* இவருடைய "பறவைக்குச் சிறகேது" எனும் நூலுக்கு நாகப்பன் இராஜம்மாள் இலக்கிய விருது

பகுப்பு:தமிழக எழுத்தாளர்கள்
பகுப்பு:சேலம் மாவட்ட மக்கள்
தொடர்முறை மின்னணு அமைப்புகள்

வழக்கமாக இரு வேறுபட்ட நிலைகளை மட்டுமே கொண்ட எண்ணிமக் மின்னணு குறிகைகளுக்கு (Digital Electronic signals) மாறாக, தொடர்ந்து மாறுபடும் குறிகையைக் கொண்ட மின்னணு அமைப்புகள் **தொடர்முறை மின்னணு அமைப்புகள்** (*Analog Electronics*) என அழைக்கப்படுகின்றன.

## தொடர்முறை குறிகைகள் (Analog signals)
தொடர்முறை குறிகையானது தகவலைத் தெரிவிக்க ஊடகத்தின் சில பண்புகளைப் பயன்படுத்துகிறது. எடுத்துக்காட்டாக, அனராய்டு வளி அழுத்தமானி (Aneroid Barometer) வளி அழுத்த மாற்றத்தை தெரிவிக்க ஊசியின் கோணநிலையை பயன்படுத்துகிறது. குறிகையாக மின்னழுத்தம்,மின்னோட்டம்,அதிர்வெண் மற்றும் மொத்த மின்னூட்டம் ஆகியவற்றை மாற்றுவதன் மூலமாக மின் குறிகைகள் தகவலை தெரிவிக்கின்றன. ஒரு வகை ஆற்றலை மற்றொரு வகை ஆற்றலாக மாற்றும் ஆற்றல் மாற்றி (Transducer), தகவலை ஒலி,ஒளி,வெப்பநிலை,அழுத்தம்,நிலை போன்ற இயல் வடிவங்களிலிருந்து மின் குறிகையாக மாற்றச்செய்கிறது (எ.கா. ஒலிப்பெருக்கி).

இந்த குறிகைகள் கொடுக்கப்பட்ட வீச்சிலுள்ள ஏதாவது ஒரு மதிப்பை பெறுகின்றன. ஒவ்வொரு தனி குறிகை மதிப்பும் வெவ்வேறு தகவல்களைக் குறிக்கின்றன.குறிகையில் ஏற்படும் மாற்றங்கள் வெவ்வேறு அர்த்தமளிக்கின்றன. குறிகையின் ஒவ்வொரு மட்டங்களும் ஒரு நிகழ்வின் வெவ்வேறு மட்டங்களை குறிக்கின்றன. எடுத்துக்காட்டாக, வெப்பநிலையைக் குறிக்கும் மின்குறிகையை எடுத்துக்கொண்டால் ஒரு வோல்ட் ஒரு டிகிரி செல்சியஸை குறிக்கும் பொழுது, 10 வோல்ட் 10 டிகிரி செல்சியஸையும் 10.1 வோல்ட் 10.1 டிகிரி செல்சியஸையும் குறிக்கின்றன.

பகுப்பு:மின்னணுவியல்
விதைப் பரிமாற்று

**விதைப் பரிமாற்று** என்பது தோட்டக்காரர்கள் அல்லது விவசாயிகள் விதைகளை தம்மிடையே பரிமாறுக் கொள்வது ஆகும்.  இது இயல்பாக தனிப்பட்ட நபர்களுக்கு இடையேயும், நிகழ்வாக ஒருங்கிணைத்து பெரிய அளவிலும் நடைபெற்று வருகிறது.  விதைகளின் பல்வகைத் தன்மையைப் பேணுதல், குறைந்த விலையில் விதைகளைப் பேணுதல், விவசாயிகளுக்கு இடையே தோழமையை ஏற்படுத்தல் என்பன விதைப் பரிமாற்றின் சில நோக்கங்கள் ஆகும்.

## மேற்கோள்கள்

பகுப்பு:வேளாண்மை
பகுப்பு:பகிர்வுப் பொருளாதாரம்
பகுப்பு:வித்து
கனடா குற்றச் சீர்திருத்த நிறுவன விசாரணையாளர்

**கனடா குற்றச் சீர்திருத்த நிறுவன விசாரணையாளர்** என்பவர் கனடாவின் குற்றச் சீர்திருத்த நிறுவனத்தின் செயற்பாடுகளைக் கண்காணித்து, விசாரித்து, குறை அறிந்து முன்னேற்றுவதற்கான பரிந்துரைகளை அரசுக்கு முன்வைக்கும் ஒரு அரச அலுவலர் ஆவார்.  நடுவண் அரசால் சிறை வைக்கப்படுவர்களின் குறைகேள் அதிகாரியும் இவரே ஆவார்.  

குற்றச் சீர்திருத்த நிறுவனத்தினால் உளவியல் பாதிப்புக்கு உட்பட்டவர்களைக் கையாழும் முறை, சிறையில் இருக்கும் போது வன்முறைக்கு உட்படல் அல்லது கொல்லப்படல், முதற்குடிமக்கள் சிறையாளிகளின் சிறப்புத் தேவைகள், பெண் சிறையாளிகளின் தேவைகள் போன்றவற்றுக்கு சிறப்புக் கவனம் தந்து இவர் விசாரணைகள் செய்வார். 

## இவற்றையும் பார்க்க
* Howard Sapers

## வெளி இணைப்புகள்
* www.oci-bec.gc.ca/bio-eng.aspx
* Aboriginal corrections report finds 'systemic discrimination'

பகுப்பு:கனடிய அரசு
சிற்றம்பலநாடி கலித்துறை

**சிற்றம்பலநாடி கலித்துறை** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகளின் மாணாக்கர்களால் இயற்றப்பட்ட நூல். இதனைச் சைவ சித்தாந்தக் கருத்துக் கருவூலம் என்பர். இதில் 55 கட்டளைக் கலித்துறைப் பாடல்கள் உள்ளன. 

இந்த நூலில் சிற்றம்பல நாடிகள் ‘சிற்றைக்கு அதிபதி’ என்று போற்றப்பட்டுள்ளார். சிற்றை என்பது இவரது சமாதி உள்ள ‘சித்தர்காடு’ என்னும் இடமாகும். இந்த இடம் இக்காலத்தில் மயிலாடுதுறைக்கு மேற்கில் உள்ளது. 

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

பகுப்பு:14 ஆம் நூற்றாண்டுத் தமிழ் நூல்கள்
சிற்றட்டகம்

கி.பி. 12 ஆம் நூற்றாண்டில் வாழ்ந்த நாற்கவிராச நம்பி என்பவர் இயற்றிய நம்பியகப்பொருள் என்னும் நூலின் 251 ஆம் நூற்பாவுக்கு எழுதப்பட்ட உரையில் **சிற்றட்டகம்**  என்னும் பாடல்கள் சில உள்ளன. ஆசிரியப் பாவாலான இந்த இலக்கியப் பாடல்கள் அகப்பொருள் பற்றியவை. பாடலமைதி சங்ககாலப் பாடல்களைப் போல உள்ளதையும், பாட்டிலுள்ள சொல்லாட்சி, பாடலமைதி முதலானவற்றையும் கருத்தில் கொண்டு இதனைக் கி.பி. 7 ஆம் நூற்றாண்டு நூல் என்பர். 

தொல்காப்பியர் உரிப்பொருள் மயங்காது என்கிறார். 

நாற்கவிராச நம்பி ஐந்திணை வகைப்பாட்டில் உரிப்பொருளும் மயங்கும் என்கிறார். 

நம்பியகப்பொருளின் உரையாசிரியர் மயக்கத்துக்கு எடுத்துக்காட்டுகள் தரும்போது ஐங்குறுநூறு, கலித்தொகை, திணைமாலை நூற்றைம்பது முதலான நூல்களிலிருந்து எடுத்துக்காட்டுகள் தரும்போது ‘சிற்றட்டகம்’ என்னும் நூலின் பாடல் என்னும் குறிப்புடன் நான்கு பாடல்களைத் தந்துள்ளார். 

ஐந்து திணைகளின் மேல் வரும் குறும்பாடல்கள் 100 கொண்ட நூல் ஐங்குறுநூறு. அதுபோலச் சிறுபாடல்கள் எட்டு, ஐந்து திணைக்கும் வந்த நூல் எனக் கருதி இதில் (5 வெருக்கல் 8) 40 பாடல்கள் இருந்திருக்கவேண்டும் எனக் கருதுகின்றனர்.  

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

## அடிக்குறிப்பு

பகுப்பு:7 ஆம் நூற்றாண்டுத் தமிழ் நூல்கள்
விபுலானந்தர் படைப்பிலக்கிய விருது

**விபுலானந்தர் படைப்பிலக்கிய விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக சுவாமி விபுலானந்தர் பெயரில் அளிக்கப்படும் தமிழ்ப்பேராய விருதுகளில் ஒன்றாகும்.  2013 ஆம் ஆண்டில் அறிமுகப்படுத்தப்பட்ட இவ்விருது அயல்நாட்டுப் படைப்பாளிகளுக்கு வழங்கப்படுகிறது. கவிதை,  புனைகதை, நாடகம், கட்டுரை, இலக்கியம் போன்றவற்றை உள்ளடக்கமாகக் கொண்டு அயல்நாட்டினர் படைத்து வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுகின்றனர். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையாகவும், பாராட்டுச் சான்றிதழும் அளிக்கப்படுகிறது.

## விருது பெற்ற நூல்கள்

## மேற்கோள்கள்

பகுப்பு:தமிழ்ப்பேராய விருதுகள்
சேவை மறுப்புத் தாக்குதல்

thumb|சேவை மறுப்புத் தாக்குதல் குறித்த வரைபடம்
**சேவை மறுப்புத் தாக்குதல்** அல்லது **சேவைத் தாக்குதலின் விநியோக மறுப்பு** (*Denial of Service attack, DoS attack, Distributed Denial of Service, DDoS attack*) என்கிற சொற்றொடர் கணினியியலில், ஒரு கணினியோ(பெரும்பாலும் வழங்கிக்கணினி) அல்லது வலையமைப்போ(Network) தரும் சேவையை (Service) / வளங்களை (Resource) அதன் உண்மையான பயனர்கள் அணுகாவண்ணம் முடக்க மேற்கொள்ளப்படும் தீய முயற்சியாகும்.  இந்த முயற்சியை செய்பவர் பல்வேறு காரணங்களுக்காக இதைச் செய்தாலும், பொதுவான நோக்கம் ஒரு கணினியோ அல்லது வலையமைப்போ தரும் சேவைகளை தற்காலிகமாகவோ அல்லது சேவை தரும் நிறுவனம் இதைக் கண்டறிந்து நீக்கும் வரையோ இடைமறிப்பது அல்லது முழுவதுமாக தடுத்து நிறுத்துவதே ஆகும்.  பெரும்பாலும் இதுபோன்ற தாக்குதல் பிரபலமான, அதிக நெரிசலுடைய (Web Traffic, Network Traffic) வலையமைப்பிலோ, கணினியிலோதான் மேற்கொள்ளப்படும்.

வழங்கிக் கணினிக்கு தொடர்ச்சியான, பொய்யான சேவை கோரிக்கைகளை அனுப்பி அதை ஓய்வில்லாது இயங்கச்செய்து, அதன் வளங்களை வீண்டிப்பதன் மூலம் அதன் உண்மையான பயனர்களுக்கு அதன் சேவை கிடைக்காமல் செய்யப்படுகிறது.

## உதாரண விளக்கம்
மாணவர்களின் தேர்வு முடிவுகள் வெளியாகும் போது, அதிகமானோர் பலதரப்பட்ட இடங்களில் இருந்தும் தேர்வு முடிவினை தரும் இணைதளத்தை அணுகுவர்.  ஒரே நேரத்தில் ஆயிரக்கணக்கானோர், லட்சக்கணக்கானோர் குறிப்பிட்ட ஒரு இணையதளத்தை அணுகும்போது சேவைப் பளு காரணமாக அந்த இணையதளம் தரும் சேவை தாமதப்படும் அல்லது வழங்க முடியாமலே கூட போகும்.  இது போன்ற ஒரு நிலைமையை தீய எண்ணத்தோடு செயற்கையாக உருவாக்குவதே சேவை மறுப்புத் தாக்குதல்.

## அறிகுறிகள்
* தரவு பரிமாற்றம், இணையதளங்களை அணுகுதல் போன்றவற்றில் ஏற்படும் வழக்கத்திற்கு மாறான தாமதம்.
* இணையதளத்தையோ அல்லது அதன் சேவையையோ அணுக முடியாமை
* இணைய இணைப்பு துண்டிக்கப்படுதல்
* சரியான காரணமின்றி வழங்கிக் கணினிகளுக்கு வழக்கத்திற்கு மாறாக மிக அதிக எண்ணிக்கையில் சேவை கோரிக்கைகள் வருதல்

## முன்னெச்சரிக்கை மற்றும் தடுப்பு நடவடிக்கைகள்
தாக்குதலைக் கண்டறிதல், உண்மையான மற்றும் பொய்யாக உருவாக்கப்பட்ட சேவை நெரிசலை இனம்பிரித்து வடிகட்டல், தாக்குதலை சமாளிக்கும் சரியான பதிலீட்டு கருவிகளான தீச்சுவர்(Firewall), திசைவி(Router), பிணைய நிலைமாற்றி(Switch) போன்றவற்றைப் பயன்படுத்துதல் முதலான நடவடிக்கைகள் மூலம் கட்டுப்படுத்தலாம்.

## மேற்கோள்கள்

பகுப்பு:கணினியியல்
செட்டிமல்லன்பட்டி

**செட்டிமல்லன்பட்டி** என்பது தூத்துக்குடி மாவட்டம், ஸ்ரீவைகுண்டம் வட்டத்திலுள்ள எல்லைநாயக்கன்பட்டி எனும் ஊராட்சிப் பகுதியிலிருக்கும் ஒரு சிறிய ஊராகும்.

இந்த ஊர் தூத்துக்குடி - திருநெல்வேலி தேசிய நெடுஞ்சாலையிலுள்ள தெய்வச்செயல்புரம் எனும் ஊரிலிருந்து மீனாட்சிபட்டி செல்லும் கிராமச் சாலையில் இரண்டு கிலோ மீட்டர் தொலைவிலுள்ளது. இக்கிராமத்தில் விவசாயம் மட்டுமே தொழிலாக உள்ளது. 

பகுப்பு: தூத்துக்குடி மாவட்டத்திலுள்ள கிராமங்கள்
உஷா மெஹ்ரா ஆணைக்குழு

**உஷா மெஹ்ரா ஆணைக்குழு**, இந்த ஆணைக்குழு டிசம்பர் 2012 ஆம் ஆண்டு இந்திய அரசால் அப்போதைய முதன்மை அமைச்சர் மன்மோகன் சிங் அவர்களால் நியமிக்கப்பட்ட தனி நபர் விசாரணை ஆணைக்குழு ஆகும். உஷா மெஹ்ரா என்பவர் ஓய்வு பெற்ற டெல்லி உயர்நீதிமன்ற நீதிபதியாக பணிபுரிந்தவர்.

* இந்த ஆணைக்குழு டிசம்பர் 2012 ஆம் ஆண்டு டெல்லியில் நடைபெற்ற பாலியல் வன்முறை சம்பவம் பற்றியும், அதைத் தடுக்கத் தவறியதில் தில்லி காவலரின் பங்கு குறித்தும் விசாரணை நடத்தும் மேலும்  பெண்களின் பாதுகாப்புக்காக எடுக்க வேண்டிய நடவடிக்கைகள் குறித்தும் மத்திய அரசுக்கு பரிந்துரைக்க ஏற்படுத்தப்பட்டது.

*இந்த ஆணைக்குழுவின் பரிந்துரைகள் பெப்ரவரி 2013 ஆம் ஆண்டு மத்திய அரசிடம் சமர்ப்பிக்கப்பட்டது. இந்த ஆணைக்குழுவின் பரிந்துரைகளில் சில. டெல்லி காவல்துறையினருக்கும், போக்குவரத்து துறையினருக்கும் ஒருங்கிணைப்பு இல்லாததும், டெல்லி காவல் துறை கட்டுப்பாட்டு அறைக்கும் பொது போக்குவரத்திற்கும் ஒருங்கிணைப்பு இல்லாததும், தேசிய தலைநகர் பகுதியில் நிலவிய குழப்பமின்மையை பயன்படுத்தி குற்றவாளிகள் ஒரு இடத்திலிருந்து, மற்றோர் இடத்திற்கு தப்பி செல்கின்றனர் எனவும் கூறுகிறது.

### வெளியிணைப்பு
*http://www.thehindu.com/news/national/commission-to-suggest-steps-to-make-delhi-safe-for-women/article4241274.ece
*http://www.thehindu.com/todays-paper/tp-national/tp-newdelhi/justice-mehra-wants-onestop-centres-for-rape-victims/article4450573.ece
*http://dinamani.com/edition_new_delhi/article1398582.ece?service=print

பகுப்பு:இந்திய அரசு அமைப்புகள்
பகுப்பு:இந்திய ஆணைக்குழுக்கள்
கூகுள் டிரெண்ட்சு

**கூகுள் டிரெண்ட்சு ** (*Google Trends*) கூகுள் நிறுவனத்தால் வழங்கப்படும் ஓர் வசதியாகும். இது உலகின் பல்வேறு பகுதிகளிலும் தேடப்பட்ட முதன்மையான சொற்களைக் காட்டும். பயனர் ஒருவர் தான் தரும் சொல் அல்லது சொற்கள் உலகின் எந்தப் பகுதிகளில் தேடப்பட்டன என்றும் எந்த காலகட்டத்தில் அதிகம் தேடப்பட்டன என்றும் அறிந்துகொள்ள முடியும். இவ்வசதியின் மூலம் லத்தீன் எழுத்துக்கள் சாராத மொழிகளிலும் தேடிப் பெறலாம். தரப்பட்ட சொல்லின் தேடல் வரம்பு பட வடிவில் காட்டப்படும். அதிகம் தேடப்பட்ட சொற்கள் கூகுள் ஹாட் டிரென்ட்சு என்ற தலைப்பில் காட்டப்படுகிறது. சொற்கள் மட்டுமின்றி வலைத்தளங்களையும் உள்ளிட்டு தேடும் வசதியைக் கொண்டுள்ளது.

## மேற்கோள்கள்

## வெளியிணைப்புகள்
*
* Google Hot Trends – Webpage of top 20 search-terms, each linked to 24-hour graph & data.(ஆங்கிலத்தில்)
* Google Trends for Websites  (ஆங்கிலத்தில்)
* Google Trends Update  (ஆங்கிலத்தில்)

பகுப்பு:கூகுள்
கூகுள் புக்மார்க்சு

கூகுள் புக்மார்க்சு (Google Bookmarks) கூகுள் நிறுவனத்தால் வழங்கப்படும் ஓர் இணையவழிச் சேவையாகும். இதை உலாவிகளின் உதவியுடன் குறிக்கப் பயன்படும் புத்தகக்குறிகளுடன் ஒப்பிடத்தேவையில்லை. இது அக்டோபர் 10, 2005 அன்று வெளியிடப்பட்டது. 
மேகக் கணிமையின் அடிப்படையில் இது செயல்படுகிறது. எந்தவொரு கணினியிலும் தனக்கு விருப்பமான வலைத்தளங்களை குறித்துக்கொடு வேறோர் கணினியில் திறந்து பயன்படுத்தலாம். கூகுள் மின்னஞ்சல் பயன்படுத்தும் பயனர்களுக்கு இவ்வசதி கிட்டும்.

பகுப்பு:கூகுள்
துன் சம்பந்தன் சாலை

**துன் சம்பந்தன் சாலை** என்பதை மலாய் மொழியில் **ஜாலான் துன் சம்பந்தன்** என்று அழைக்கிறார்கள். மலேசியாவின் பல இடங்களில் அமரர் துன் வீ. தி. சம்பந்தன் அவர்களின் பெயர் சாலைகளுக்குச் சூட்டப்பட்டுள்ளன. அவற்றுள், கோலாலம்பூர், பிரிக்பீல்ட்ஸ் பகுதியில் இருக்கும் துன் சம்பந்தன் சாலையே மிகவும் புகழ் பெற்றதாகும். இங்குள்ள இதர துணைச் சாலைகளுக்கும் துன் சம்பந்தன் சாலை 2, துன் சம்பந்தன் சாலை 3, துன் சம்பந்தன் சாலை 4 என்று பெயர்கள் சூட்டப்பட்டுள்ளன.

துன் சம்பந்தன், மலேசிய இந்தியச் சமுதாயத்தின் தனிப்பெரும் தலைவராகத் திகழ்ந்தவர். மலேசிய அரசாங்கத்தின் முக்கிய அமைச்சுகளில், அமைச்சர் பதவியை வகித்தவர். மலாயா சுதந்திரம் அடைவதற்கு, இந்திய மக்களின் பிரதிநிதியாக லண்டன் சென்று சுதந்திரப் பிரகடனத்தில் கையொப்பமிட்டு வந்த தலைவர்களில், துன் சம்பந்தனும் ஒருவர் ஆவார். தம்முடைய குடும்பச் சொத்துகளை, மலேசிய இந்திய மக்களுக்காகத் தானம் செய்த மாமனிதர்.

1979-ஆம் ஆண்டு மே மாதம் 18 ஆம் தேதி துன் சம்பந்தன், தம்முடைய 60ஆவது வயதில் இதய நோய் காரணமாக இறைவனடி சேர்ந்தார். முழு அரசாங்க மரியாதையுடன் அவரின் இறுதிச் சடங்கு, அவர் பிறந்த ஊரான சுங்கை சிப்புட்டில் நிகழ்ந்தது.

## பின்னணி

கோலாலம்பூர், பிரிக்பீல்ட்ஸ் பகுதியில் இருக்கும் துன் சம்பந்தன் சாலையில் இளம் ஆண்கள் கிறிஸ்துவ சங்கம் இருக்கிறது. அழகிய விவேகானந்தா ஆசிரமும் இங்குதான் உள்ளது. இந்த ஆசிரம்மம் 1904ல் கட்டப்பட்டது. சுவாமி விவேகானந்தர் 1893இல் மலாயாவிற்கு வருகை புரிந்தார். அவர் நினைவாக இந்த ஆசிரமம் கட்டப்பட்டது. கோலாலம்பூர் செண்ட்ரல் (மலாய்: *KL Sentral*) எனும் கோலாலம்பூர் தொடர்வண்டி மையம், டாயாபூமி, பங்சார் சாலை போன்றவற்றை துன் சம்பந்தன் சாலை இணைக்கிறது.

### தமிழ்ப் பள்ளிகளின் பெயர்கள்

பேராக் மாநிலத்தின் தலைநகரமான ஈப்போவில், ஒரு பிரதான சாலைக்கும் அவருடைய பெயர் சூட்டப்பட்டுள்ளது. அந்தச் சாலையில் வங்கிகளும், வழக்கறிஞர்களின் அலுவலகங்களும் உள்ளன. ஜொகூர் மாநிலத்தில் மாசாய் நகரிலும் துன் சம்பந்தன் பெயரில் ஒரு சாலை இருக்கிறது. மலேசியாவில் பல தமிழ்ப் பள்ளிகளின் பெயர்களும் அவரின் பெயரில் இயங்கி வருகின்றன. கோலாலம்பூர், துன் சம்பந்தன் சாலையில் உள்ள அதி விரைவு ரயில் சேவை மையத்திற்கு *LRT Tun Sambanthan* என்றும் பெயர் வைக்கப் பட்டுள்ளது.

### சாலைகளின் பெயர்கள்

* ஜாலான் துன் சம்பந்தன், பிரிக்பீல்ட்ஸ், 50470 கோலாலம்பூர்
* ஜாலான் துன் சம்பந்தன் 2, பிரிக்பீல்ட்ஸ், 50470 கோலாலம்பூர்
* ஜாலான் துன் சம்பந்தன் 3, பிரிக்பீல்ட்ஸ், 50470 கோலாலம்பூர்
* ஜாலான் துன் சம்பந்தன் 4, பிரிக்பீல்ட்ஸ், 50470 கோலாலம்பூர்
* ஜாலான் துன் சம்பந்தன், பெர்மாஸ் ஜெயா 50470 மாசாய், 81750 ஜொகூர்
* ஜாலான் துன் சம்பந்தன், ஈப்போ, 30000 பேராக்
* ஜாலான் துன் சம்பந்தன், சுங்கை சிப்புட், 31100 பேராக்

## மேற்கோள்கள்

## வெளி இணைப்புகள்

பகுப்பு:கோலாலம்பூர் சாலைகள்
ஜெ. இராபர்ட் ஓப்பன்கைமர்

**ஜெ. இராபர்ட் ஓப்பன்கைமர்** (*J. Robert Oppenheimer*, 22 ஏப்ரல் 1904 – 18 பிப்ரவரி 1967) ஓர் அமெரிக்கக் கோட்பாட்டு இயற்பியலாளர் ஆவார். இவர் இரண்டாம் உலகப் போர்க் காலத்தில் மன்காட்டன் செயல்திட்டத்தின் இலாசு அலமோசு ஆய்வுகூடத்தின் பணிப்பாளராகப் பணியாற்றினார். இவர் "அணு ஆயுதங்களின் தந்தை" என அறியப்படுகிறார்.

நியூயார்க்கு நகரத்தில் பிறந்த ஓப்பன்கைமர் 1925 இல் ஆர்வர்டு பல்கலைக்கழகத்தில் வேதியியலில் இளங்கலைப் பட்டம் பெற்றார். 1927 இல் செருமனியில் கோட்டிங்கன் பல்கலைக்கழகத்தில் மாக்சு போர்னின் கீழ் பயின்று, இயற்பியலில் முனைவர் பட்டம் பெற்றார். வேறு பல கல்வி நிறுவனங்களில் ஆய்வுப் பணிகளை மேற்கொண்ட பின்னர், கலிபோர்னியா பல்கலைக்கழகம் (பெர்க்லி)யில் இயற்பியல் பிரிவில் பணியாற்றி, 1936 இல் பேராசிரியரானார். இவர் கோட்பாட்டு இயற்பியலில் குறிப்பிடத்தக்க பங்களிப்பைச் செய்தார், குறிப்பாக குவாண்டம் இயங்கியல், அணுக்கரு இயற்பியல், மூலக்கூற்று அலை இயக்கங்களில் போர்ன்–ஓப்பன்கைமர் தோராயம், எதிர்மின்னிகள், பாசிட்ரான்களின் கோட்பாடுகள், அணுக்கரு இணைவில் ஓப்பன்கைமர்-பிலிப்சு செயல்முறை, புரை ஊடுருவு மின்னோட்டம் ஆகியவற்றில் இவர் பெரும் பங்காற்றினார். தனது மாணவர்களுடன், நொதுமி விண்மீன்கள்,கருந்துளை, குவாண்டம் புலக்கோட்பாடு, அண்டக் கதிர்களின் தொடர்புகளின் கோட்பாடு ஆகியவற்றிற்கும் பங்களிப்பு செய்தார்.

## மேற்கோள்கள்

பகுப்பு:அமெரிக்க இயற்பியலாளர்கள்
பகுப்பு:1904 பிறப்புகள்
பகுப்பு:1967 இறப்புகள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்க அணுக்கரு இயற்பியலாளர்கள்
பகுப்பு:யூத இயற்பியலாளர்கள்
பகுப்பு:குவைய இயற்பியலாளர்கள்
சாந்தி சுவரூப் பட்நாகர்

**எஸ். எஸ் பட்நாகர்** என்றறியப்படும் **சாந்தி சுவரூப் பட்நாகர்**(Sir Shanti Swaroop Bhatnagar:, OBE, FRS, 21 பிப்ரவரி, 1894 – 1 ஜனவரி, 1955) ஒரு நன்கறியப்பட்ட இந்திய இயற்பியலாளரும் அறிவியலறிஞரும் ஆவார். இந்தியா விடுதலை பெற்ற பிறகு அமைக்கப்பட்ட அறிவியல் மற்றும் தொழிலக ஆய்வு மன்றத்தின் முதல் இயக்குநராக பணியாற்றியவர். 1894 இல் தற்போது பாகிஸ்தானிலுள்ள ஷாப்பூர் எனுமிடத்தில் பிறந்தவர். ஓர் ஆங்கிலேய நிறுவனம் எண்ணெய்க் கிணறு தோண்டும்போது ஏற்பட்ட தொழில் நுட்பச் சிக்கலை எளிய முறையில் தீர்த்து வைத்தவர். இந்தியாவில் ஆய்வு மையங்கள் தோன்றக் காரணமானவர். பெட்ரோலியக் கழிவுகளைப் பயன்படு பொருளாக மாற்றுவதற்கு வழிமுறைகள் கண்டறிந்தவர். இந்தியாவின் உயரிய விருதான பத்ம பூஷன் விருதைப் பெற்றவர். இவருடைய பெயரால் சாந்தி சுவரூப் பட்நாகர் விருது வழங்கப்படுகிறது.

## குறிப்புகள்

## மேற்கோள்கள்
*
*

## வெளியிணைப்புகள்
*Biography at The Tribune 
*Biography at the Insitiute of Photonics, Cochin 
*University Song ''(kulgeet)'' composed by Bhatnagar for Benares Hindu University

பகுப்பு:இந்திய இயற்பியலாளர்கள்
பகுப்பு:1894 பிறப்புகள்
பகுப்பு:1955 இறப்புகள்
சீத்தலையார் பாட்டியல்

சீத்தலையார் பாட்டியல் என்னும் பாட்டியல் இலக்கண நூலிலிருந்து இண்டு நூற்பாக்கள் பன்னிரு பாட்டியல் உரைநூலில் மேற்கோளாகத் தரப்பட்டுள்ளன. இந்த நூலைப் பற்றிய வேறு குறிப்பு ஏதும் கிடைக்கவில்லை. இந்த நூலின் பெயரோடு சேர்க்கப்பட்டுள்ள சீத்தலையார் என்னும் பெயர் இந்த நூலின் ஆசிரியரைக் குறிப்பதாகும். சீத்தலைச் சாத்தனார் என்னும் பெயரோடு தொடர்புடையது போல இப்பெயர் காணப்பட்டாலும், சீத்தலைச் சாத்தனார் என்னும் பெயர் கொண்ட பிற புலவர்களுக்கும் இவருக்கும் எந்தத் இல்லை. இவர் பாட்டியல் இலக்கணம் செய்த புலவர். பாட்டியல் நூல்கள் 11 ஆம் நூற்றாண்டில் தோன்றி வளர்ந்தன. எனவே இந்த நூலும் அக்காலத்தியது என்பது அறிஞர்கள் கருத்து.  
## கருவிநூல்
*மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, பாகம் 1, பதிப்பு 2005
*மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005
## அடிக்குறிப்பு

பகுப்பு:11 ஆம் நூற்றாண்டுத் தமிழ் நூல்கள்
சினேந்திரமாலை

**சினேந்திர மாலை** என்பது ஒரு சமண நூல். உபேந்திர ஆசாரியர் என்னும் சமண முனிவர் இதன் ஆசிரியர்.  சிலப்பதிகாரம் அருபதவுரை இந்த நூலின் பாடல் ஒன்றை மேற்கோளாகத் தருவதால் இந்த நூலின் காலம் 10 ஆம் நூற்றாண்டு எனக் கொள்கின்றனர். 

சினேந்திரன் – அருகன். எண்வகைக் கன்மங்களையும் சயித்தவன் – என்னும் விளக்கத்தைச் சிலப்பதிகாரம் அடியார்க்கு நல்லார் உரை குறிப்பிடுகிறது. 
 
இந்த நூல் பாயிரப் பகுதியில் உள்ள 9 பாடல்களையும் சேர்த்து 464 வெண்பாக்களைக் கொண்டது. 23 காண்டங்களாகப் பகுக்கப்பட்டுள்ளது. 

நூல் சொல்லும் செய்திகளில் சில
*கோள்களின் உதயம், நட்பு, பகை, திக்கு, பால், வடிவு முதலான செய்திகள் 80 பாடல்களில் சொல்லப்பட்டுள்ளன. 
*ஆருடச் சக்கரம் 6 பாடல்களில் கூறப்பட்டுள்ளது.
*”மூதுணர்ந்தோர் நூலின் முறை தெரிந்து யான் எடுத்துரைக்கிறேன்” எனக் கூறிக்கொண்டு இவர் குறிப்பிடும் செய்திகளில் சில. தாது-மூலம், சீவன், புதைபொருள் காணும் வழி, நலந்தீங்கு, பிணி, மரணம், உண்டி, கனா, குணம், மங்கலம், காமம், மகப்பேறு, சரிகை, சல்லியம், மழைவரவு முதலானவை.
*இந்த நூலின் ஆறு ஆருடப் பாடல்களுக்கு எழுதப்பட்டுள்ள உரையில் 104 சக்கரங்கள் காட்டப்பட்டுள்ளன.

## கருவிநூல்
*மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005
## அடிக்குறிப்பு

பகுப்பு:10 ஆம் நூற்றாண்டுத் தமிழ் நூல்கள்
சிதம்பரநாத கவி

**சிதம்பரநாத கவி** என்பவர் 16 ஆம் நூற்றாண்டில் வாழ்ந்த சைவாசாரியர் கமலை ஞானப்பிரகாசரின் மாணாக்கர்களில் ஒருவர். தந்தை பெயர் 'மயிலேறும் பெருமாள்'. இவர் விசயநாரணம் என்னும் ஊரில் வாழ்ந்துவந்தார். இவர் 
* சங்கரவிலாசம்
* சீவலமாறன் கதை
என்னும் புகழ் பெற்ற நூல்களை இயற்றியுள்ளார்.
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் ஒன்று, பதிப்பு 2005
## அடிக்குறிப்பு

பகுப்பு:நூலாசிரியர்கள்
அனதாரியப்பன்

**அனதாரியப்பன்** என்பவர் 16 ஆம் நூற்றாண்டில் வாழ்ந்த ஒரு புலவர். சுந்தரபாண்டியம், என்னும் பெயரில் சிவபெருமானின் திருவிளையாடல் கதைகளைப் பாடியவர். இவர் தொண்டைநாட்டு வாயற்பதி  என்னும் ஊரில் பிறந்தவர்.
## வாழ்வும் வரலாறும்
வாயற்பதியில் வடுகநாத முதலியார் என்பவர் வாழ்ந்துவந்தார். இவர் அப்பூதி அடிகள் போலத் தன் தம்பி இறந்துகிடந்ததை மறைத்துத் தன்னை நாடிவந்த ஒரு புலவருக்கு அன்னமிட்டுப் போற்றியவர். இவரால் பேணி வளர்க்கப்பட்டவர் இப் புலவர். இவர் சோழமண்டலத்து உறத்தூரில் தமிழ்மேகம் என்னும் போற்றுதலுடன் வாழ்ந்த அந்தணர் ஒருவரிடம் கல்வி பயின்றார். இவரது பெருமையை உணர்ந்த கன்றாப்பூர்  சிங்கராயன் இவரது திறமையை உணர்ந்து, வாயற்பதி வடுகநாத முதலியார் வறுமையுற்றிருந்தபோது, அவரது வறுமையைப் போக்கப் பணம் கொடுத்துவிட்டு அனதாரியப்பனை வாங்கிக்கொண்டு வந்து போற்றிவந்தார்.

## அனதாரியப்பன் பெருமை
கம்பன் போன்ற பெருமக்கள் காலத்தில் அனதாரியப்பன் வாழ்ந்திருந்தால் அனதாரியப்பனின் சிறப்பு விளங்கியிருக்கும் என ஒரு பாடல் இவரைப் போற்றுகிறது.
* அனதாரியப்பன் சீட்டுக்கவி
இவர் வாழ்ந்த கல்லையில் சிங்கராயன் என்னும் செல்வப் பெருமகன் வாழ்ந்துவந்தான். அவன் தன் பகைவன் ‘தண்டாயுதன்’ என்பவனை இகழ்ந்து சீட்டுக்கவி ஒன்று எழுதி அனுப்புமாறு அனதாரியப்பனை வேண்டினான். புலவரும் அவ்வாறே எழுதி அனுப்பினார். இந்தப் பாடலைப் படித்த தண்டாயுதன் புலவரின் பெருமையைப் போற்றி சீட்டுக்கவிக்கு விடையாக மற்றொரு சீட்டுக்கவி எழுதி அனுப்பினான். இந்தச் செய்திகளைச் சோழமண்டல சதகம் குறிப்பிடுகிறது.

## கல்லை மன்று  வாழ்க்கை
கன்றாப்பூரை விட்டு சீங்கிய பின் இப் புலவர் கல்லை மன்று எனப்பட்ட மண்ணச்சநல்லூரில் வாழ்ந்தார். அக்காலத்தில் அவ் வூரின் தலைவராக விளங்கிய திருவிருந்தான் என்னும் புலவர் இவரைப் பேணிப் பாதுகாத்துவந்தார். புலவர் தம் சுந்தரபாண்டியம் நூலில் ஒருபாடலில் மலையத்துவச பாண்டியன் விமானத்தில் செல்கையில் திருவரங்கத்துக்கு வடபால் உள்ள கல்லைமன்று என்னும் ஊரையும் காட்டிச் செல்வதாகப் பாடியுள்ளார். கம்பன் சடையப்ப வள்ளலைப் போற்றியது போன்ற நன்றியுணர்வுப் பாடல் இது.

சுந்தர பாண்டியம் என்னும் நூல் இவரால் இயற்றப்பட்டது.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:நூலாசிரியர்கள்
சீவலமாறன் கதை

**சீவலமாறன் கதை** என்னும் நூல்  16 ஆம் நூற்றாண்டில் வாழ்ந்த சிதம்பரநாத கவி என்பவரால் இயற்றப்பட்ட இரண்டு நூல்களில் ஒன்று. சங்கரவிலாசம் என்பது இவரின் மற்றொரு நூல். சீவலமாறன் என்னும் பெயர் அரசனாகவும், புலவராகவும் 14 ஆம் நூற்றாண்டில் விளங்கிய அதிவீரராம பாண்டியனைக் குறிக்கும். இந்த நூலின் ஓலைச்சுவடி பிற்காலத்து ஒருவரால் படி-எழுதப்பட்ட காலம் 1743 

## நூலின் அமைப்பு
*நகரப்படலம், ஆற்றுப்படலம், நாட்டுப்படலம் என்னும் முறையில் நூல் விரிவிறது. 
*செப்பேடு காண் படலம், நடன தரிசனை, திருக்கயிலாயப் படலம் போன்றவை வரலாற்றோடும் புராணத்தோடும் தொடர்புடையவை.

## நூல் சொல்லும் கதை
அரசன் பராந்தக மாறன் நெல்லையில் இருந்துகொண்டு அரசாண்டுவந்தான். இவனது மனைவி பெயர் பாடகவல்லி. குழந்தைப் பேற்றுக்காக இருவரும் தவம் செய்தனர். திருமால் வரம் தந்தார். கருத்தரித்ததும் தந்தை இறப்பான் என்பதும், குழந்தை பிறந்ததும் தாய் இறப்பாள் என்பதும் வரம். அவ்வாறே நிகழ்கிறது. குழந்தை பெயர் சீவலமாறன். அமைச்சர் குழந்தையை வளர்க்கிறார். முடி சூட்டுகிறார். அரசன் சீவலமாறன் தன் பெற்றோருக்குக் கங்கைக் கரையில் கடன் செய்யப் புறப்படுகிறான். 
*வழியில் கருநாடக மன்னன் ‘வினோதன்’ போரில் தோற்றுத் திறை தருகிறான்.
*துலுக்க நாட்டுப் போரில் மலுக்கன், முகம்மது, பீரு, மாயினா, காளன் ஆகியோர் மடிகின்றனர்.
*கங்கை வடகரை விந்தை நாட்டு அரசி ‘பெதும்பை’ என்பவள் திறை தரவில்லை. அவள் பெண் என்பதால் பாராட்டி வரிசை பலவும் நல்கிச் செல்கிறான்.
*ஆசிரமத்தில் தங்கிப் ‘பகீரதன்’ வரலாறு அறிகிறான்.
*கங்கையில் மூழ்கியபோது ஐந்து தலைநாகம் நல்கிய சிலைக்குக் கடன் செய்கிறான்.
*சிலை அருச்சுனனுடையது என அறிந்து அவனை எண்ணித் தவம் செய்கிறான்.
உடனே நாடு திரும்பாவிட்டால் ஆளாக்கிய அமைச்சர் உயிர் துறக்கப்போவதாக ஓலை வருகிறது.  சீவலமாறன் நாடு திரும்புகிறான். வழியில் கேதாரம், சோமநாதம், காளத்தி, தில்லை முதலான ஊர்களை வழிபட்டுக்கொண்டே வந்தான். 
*கொண்டுவந்த கங்கை நீரைத் தெளித்து சிவனுக்கும் பெருமாளுக்கும் கோயில்கள் எடுத்தான்.
*வடநாட்டிலிருந்து அழைத்துவந்த அந்தணர்களைக் கொண்டு வழிபாட்டு முறைகளைத் தோற்றுவித்தான்.
இறுதியில் இந்திர விமானத்தில் சுவர்க்கம் செல்கிறான்.

## பாடல்
இந்த நூலிலுள்ள பாடல் ஒன்று எடுத்துக்காட்டுக்காகத் தரப்படுகிறது.
அரி அயன் காணா வண்ணம் அழல் உரு ஆனாய் போற்றி
விரிதிரை உந்தி ஈன்ற விடம் அமுது உண்டாய் போற்றி
பரிவொடு பாலன் வேண்டப் பாற்கடல் அளித்தாய் போற்றி
திரிபுரம் எரித்தாய் போற்றி திகழ் சிற்றம்பலத்தாய் போற்றி.  
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் ஒன்று, பதிப்பு 2005

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
டோனுஸ் (திருத்தந்தை)

**திருத்தந்தை டோனுஸ்** கத்தோலிக்க திருச்சபையின் திருத்தந்தையாக 2 நவம்பர் 676 முதல் 11 ஏப்ரல் 678 வரை ஆட்சி செய்தவர் ஆவார். இவரின் தந்தை உரோமை நகரத்தினரான மௌரிசியுஸ் என்பவர் ஆவார். இத்திருத்தந்தையைப் பற்றி அதிக தகவல்கள் இல்லை.

## ஆட்சிகால செயல்பாடுகள்
இவர் தனது ஆட்சியில் புனித பேதுரு பேராலயம் எதிரே உள்ள இடத்தை வெள்ளை பளிங்கு கற்களால் பாதை அமைத்தார். உரோமை நகரில் அமைந்துள்ள ஆலயங்கள் பலவற்றையும் குறிப்பாக புனித பவுல் பேராலயத்தை சீரமைத்தார்.

இவரின் ஆட்சியில் இரிபாரிதுஸ் என்னும் இரவேனா நகரின் பேராயர் திருப்பீடத்தோடு இணைந்ததால் பேராயர் மௌரூசுவினால் ஏற்பட்ட சமயப்பிளவு முடிவுக்கு வந்தது. இவரின் ஆட்சியில் நெஸ்தோரிய திரிபுக் கொள்கையாளர்களின் மடம் ஒன்று உரோமை நகரில் இருப்பது தெரியவந்ததால், அம்மடத்தில் இருந்த துறவியரை பல மடங்களுக்கு பிரித்து அனுப்பினார். மேலும் அம்மடத்தையும் உரோமை துறவிகளுக்கு கொடுத்தார்.

இவரின் ஆட்சியில் காண்ஸ்டான்டினோபிலுடன் சுமுக உறவு நிலவியது.

இவரின் ஆட்சி ஓராண்டு, ஐந்து மாதங்கள் மற்றும் 10 நாட்கள் நிலைத்தது. இவரின் இறப்புக்குப் பின்பு இவர் புனித பேதுரு பேராலயத்தில் அடக்கம் செய்யப்பட்டார்.

திருத்தந்தை இரண்டாம் டோனுஸ் என்னும் பெயர் முக்கலத்தில் சில அதிகாரப்பூர்வ ஏடுகளில் ஆறாம் பெனடிக்டின் பெயருக்கு அடுத்து காணக்கிடைக்கின்றது. இது டோனுஸ் மற்றும் தோம்னுஸ் என்னும் பெயர்களுக்கிடையே நிலவிய குழப்பத்தால் ஆகும்.

## மேற்கோள்கள்


## வெளி இணைப்புகள்
*திருத்தந்தை டோனுஸ்  in *Patron Saints Index*

பகுப்பு:678 இறப்புகள்
பகுப்பு:இத்தாலிய திருத்தந்தையர்கள்
பகுப்பு:610 பிறப்புகள்
மடைப்பள்ளியர்

போத்துக்கீசர் வந்த போது யாழ்ப்பாண நகரில் வெள்ளாளரும் அதற்கடுத்து மடப்பள்ளிகளும் பெரும்பாண்மையான ஆதிக்க சாதிகளாக இருந்துள்ளனர். ஆனால் யாழ்ப்பாண இராசியத்தில் வெள்ளாளர் ஆதிக்கமே இருந்தது. இரண்டு சாதிகளுக்குள்ளும் அதிகார போட்டி இருந்துள்ளது. மடப்பள்ளிகள் வைஸ்ணவர்கள் யாழ்ப்பாண நகரின் பெருமாள் கோவில் மடப்பள்ளிகளுக்கு சொந்தமானது. பின்னர் இவர்கள் மடப்பள்ளி வெள்ளாளார் என்கிற அடையாளத்தோடு வெள்ளாளரோடு ஒருங்கிணைந்தார்கள். கலப்போக்கில் மடப்பள்ளி என்கிற அடைமொழி மறைந்து வெள்ளாலர் சமூகமாக மாறிவிட்டார்கள்.

பகுப்பு:வேளாளர்
துன் சம்பந்தன் ஒற்றைத் தண்டவாள நிலையம்

**துன் சம்பந்தன் ஒற்றைத் தண்டவாள நிலையம்** என்பது தரைக்கு மேலே செல்லும் கோலாலம்பூர் ஒற்றைத் தண்டவாளத் தொடர்வண்டிகளின் நிறுத்து நிலையங்களில் ஒன்றாகும். இந்த நிலையம் மலேசியாவின் தலைநகரமான, கோலாலம்பூர் மாநகரத்தில் இருக்கிறது. 2003ஆம் ஆண்டு ஆகஸ்டு 31ஆம் தேதி, மலேசியாவின் 46வது சுதந்திர தினத்தன்று திறக்கப்பட்டது.

ஒற்றைத் தண்டவாள தொடர்வண்டிகள் தரைக்கு மேல் 40 அடி உயரத்தில் பயணிக்கின்றன. இந்த ஒற்றைத் தண்டவாள நிலையம், பிரிக்பீல்ட்ஸ் பகுதிக்கு மிக அருகாமையில், அமரர் துன் வீ.தி. சம்பந்தன் அவர்களின் நினைவாக திறக்கப்பட்டது.

## மேற்கோள்கள்

பகுப்பு:மலேசியாவில் போக்குவரத்து
நிர்பை

**நிர்பை** (சமசுகிருதம்: निर्भय, Nirbhay, "பயமில்லா") ஒரு குறைஒலிச் சீர்வேக ஏவுகணையாகும். இது இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பினால் உருவாக்கப்படும் சீர்வேக ஏவுகணையாகும்.

## வரலாறு
நிர்பை ஏவுகணையை பாதுகாப்பு ஆராய்ச்சி மற்றும் வளர்ச்சி அமைப்பு மற்றும் விமான மேம்பாட்டு நிறுவனம் இணைந்து உருவாக்குக்கின்றன. இதன் உருவாக்கம் 2007 ஆம் ஆண்டு அதிகாரபூர்வமாக தொடங்கியது. ஆனால் இது 2005 ஆம் ஆண்டு தொடங்கப்பட்டதாக நம்பப்படுகிறது.  இவ்வகையில் இது இந்தியாவின் முதல் ஏவுகணையாகும். முதலில் இது தரையில் இருந்து  ஏவும் வகையில் வடிவமைக்கப்பட்டது. பின் இதை தரை, கடல் மற்றும் வானில் இருந்து ஏவும் வகையில் திட்டம் மாற்றியமைக்கப்பட்டது. இந்தவகை கண்டரிவது கடினம். அமெரிக்காவின் டொமகாக் ஏவுகணை இவ்வகையை சார்ந்தது. சீர்வேக ஏவுகணைகளின் தயாரிப்பு செலவு குறைவு மற்றும் இதை அதிக அளவு குறைவான நேரத்தில் தயாரிக்கலாம் போன்ற காரணங்களால் இந்தியா இந்தவகை ஏவுகணையை உருவாக்க தொடங்கியது.

## அமைப்பு
நிர்பை ஏவுகணை இரு நிலைகளை கொண்டுள்ளது. முதல் நிலையில் திட உக்கியும், இரண்டாம் நிலையில் சுழல்விசை விசிறியும் அமைந்துள்ளது. ஏவுகணையை ஏவும் பொழுது திட உக்கி இதை உந்தி மேலே கொண்டு செல்லும். பின் முதல் நிலை பிரிந்து இரண்டாம் நிலை இயக்கத்துக்கு வரும். அப்பொழுது அதன் இறகு விரிக்கப்பட்டு ஏவுகணை கட்டுபடுத்தப்படும். முதல் நிலை பிரிந்த பின் இரண்டாம் நிலையில் உள்ள சுழல்விசை விசிறி உந்தி செல்ல ஏவுகணைக்கு சக்தி அளிக்கும். இது மர உயர அளவு உயரத்தில் பறந்து சென்று எதிரியின் இழக்கை தாக்கி அழிக்கவல்லது. 

## உருவாக்கம்
## சோதனை
ஒடிசாவின் சந்திப்பூர் ஏவுதளத்தில் இருந்து மார்ச் 12 ஆம் தேதி பிற்பகல் 11.50 மணியளவில் தரையில் இருந்து செலுத்த கூடிய ஏவுகணை  ஏவிப்பட்டது. அதன் அடிப்படை இலக்குகளை வெற்றிகரமாக எட்டிய ஏவுகணை 20 நிமிட பயணப்பாதையைத் தாண்டிய நிலையில் அதன் ஏவு பாதையில் இருந்து விலகியது. அதனால் சோதனை முயற்சி தோல்வியில் முடிந்தது. ஏவுகனையில் முதல் நிலை மற்றும் இறக்கை விரிப்பு ஆகிய அடிப்படை நூட்பங்களில் வெற்றிகரமாக செயல்பட்டன.

அடுத்த சோதனை 2013 நவம்பர் மாதம் திட்டமிடப்பட்டுள்ள்து.

## மேற்கோள்கள்

பகுப்பு:இந்திய ஏவுகணைகள்
சருகணி

**சருகணி ** (ஆங்கிலம்:SARUKANI), இந்தியாவின் தமிழ்நாடு மாநிலத்தில் அமைந்துள்ள  சிவகங்கை மாவட்டம், தேவகோட்டை  ஊராட்சி ஒன்றியம், தேவகோட்டை வட்டத்தில் இருக்கும் ஒரு ஊர் ஆகும்.

## இவ்வூரின் சிறப்பு
260 ஆண்டுகள் பழமை வாய்ந்த திரு இருதயங்களின் ஆலயம். இங்கு திரு இருதய நாள் விழா, பாஸ்கா திருவிழிப்பு ஆகிய நிகழ்வுகள் நடைபெறுகின்றன.

## பெயர்க் காரணம்
பெரிய மருதுவை வெள்ளையர்கள் தேடிய பொழுது இங்குள்ள திரு இருதயங்களின் ஆலயத்தில் தஞ்சம் புகுந்ததாகவும் நன்றிக்கடனாக இப்பகுதி வழங்கப்பட்டது என்பது வரலாறு. சர்வ காணி என்பது சருகணி என மருவியது.

## அமைவிடம்
மதுரை-தொண்டி சாலையில்காளையார்காேவிலிருந்து 12கிலாே மீட்டர் தாெலைவில் உள்ளது. இதன் அருகில் நாகமதி என்ற கிராமமும் உண்டு.

## மேற்கோள்கள்

## வெளி இணைப்புகள்
* விக்கிமேப்பியாவில் சருகணி அமைவிடம்

பகுப்பு:சிவகங்கை மாவட்டத்திலுள்ள கிராமங்கள்
புனித பேதுரு சதுக்கம்

thumbnail|புனித பேதுரு பேராலயத்தின் குவிமாடத்தின் மீதிருந்து சதுக்கத்தின் தோற்றம்
**புனித பேதுரு சதுக்கம்** (, ) என்பது  வத்திக்கான் நகரில் உள்ள புனித பேதுரு பேராலயத்தின் எதிரே அமைந்துள்ள சதுக்கம் ஆகும்.

## நீரோவின் தூண்
இதன் நடுவில் 4000 ஆண்டுகள் பழமை வாய்ந்த 25.5மீட்டர் உயரமுள்ள தூண் உள்ளது. நீரோவின் வட்டரங்கில் (Circus of Nero) இத் தூணின் முன்பு புனித பேதுரு சிலுவையில் அரையப்பட்டார். அதன் அருகே இருந்த அடிநிலக்கல்லரையில் அடக்கம் பெய்யப்பட்டர். முதலாம் கான்ஸ்டன்டைன் அதன் அருகே முதல் பேதுரு பேராலயத்தை அமைத்தார். இத்தூண் அக்கோவிலின் அருகே அமைந்திருந்தது.

திருத்தந்தை ஐந்தாம் சிக்ஸ்துஸின் ஆட்சியில் 1568ஆம் ஆண்டு அவரின் கட்டளைப்படி இத்தூண் புனித பேதுரு சதுக்கத்தின் நடுவில் பெயர்த்து வைக்கப்பட்டது. இதன் உச்சியில் இருந்த யூலியசு சீசரின் சாம்பலைக் கொண்டிருந்ததாக நம்பப்பட்ட கலசத்தை நீக்கிவிட்டு சிலுவை ஒன்றை வைக்க திருத்தந்தை ஆணையிட்டார் அக்கலசம் பின்னாட்களில் திறக்கப்பட்டட போது அதில் ஏதும் இருக்கவில்லை. அது இப்போது உரோமை அருங்காட்சியகத்தில் உள்ளது.

இத்தூண் இப்போது ஒரு சூரிய மணி காட்டியாகவும் பயன்படுகின்றது.

## மேற்கோள்கள்


பகுப்பு:வத்திக்கான்
புனித சியன்னா நகர கத்ரீனம்மாளின் லாரா

**புனித சியன்னா நகர கத்ரீனம்மாளின் லாரா** (மே 26, 1874 - அக்டோபர் 21, 1949) என்பவரின் இயற்பெயர் **மரிய லாரா மொன்டோயா யி உபெகுயி** என்பதாகும். கொலொம்பியாவின் ஜேரிகோ நகரில் பிறந்த இவர் ஒரு கத்தோலிக்க அருட்சகோதரி ஆவார். 1914 இல் இவர் *மரியாவின் மாசற்ற இதயம் மற்றும் புனித சியன்னா நகர கத்ரீனம்மாளின் மறைபணியாளர் சகோதரிகள்* என்னும் துறவற சபையினை நிறுவினார். இவர் பழங்குடி இனத்தவர்களின் உரிமைக்காக பாடுபட்டார். தென் அமெரிக்க பெண்களுக்கு இவர் ஒரு சிறந்த எடுத்துக்காட்டாக கருதப்படுகின்றார். திருத்தந்தை இரண்டாம் யோவான் பவுலினால் 2004இல் இவருக்கு அருளாளர் பட்டம் அளிக்கப்பட்டது. ஒத்ரான்தோ மறைசாட்சிகள் மற்றும் மரிய குவாதலூபே கார்சிய சவாலாவேடு இவருக்கும் 12 மே 2013 அன்று திருத்தந்தை பிரான்சிசு 12 மே 2013 அன்று புனிதர் பட்டம் அளித்தார்.

## மேற்கோள்கள்

பகுப்பு:கத்தோலிக்க துறவற சபை நிறுவனர்கள்
பகுப்பு:1874 பிறப்புகள்
பகுப்பு:1949 இறப்புகள்
பகுப்பு:கொலம்பியக் கிறித்தவப் புனிதர்கள்
கோட்டைக்கருங்குளம்

**கோட்டைகருங்குளம்** திருநெல்வேலி மாவட்டம், இராதாபுரம் வட்டத்தில் உள்ள ஒரு சிறு கிராமம். நாகர்கோவில்-திருச்செந்தூர் நெடுஞ்சாலையில் வள்ளியூரில் இருந்து 18 கி.மீ தொலைவில் அமைந்துள்ளது. இதன் வடக்கே 0.5 கி.மி தொலைவில் வடிவம்மன்பட்டி என்ற சிற்றூரும் உள்ளது. இங்கு கோட்டைகருங்குளத்தில் 95% தேவர் சமுதாயத்தை சார்ந்தவர்கள் உள்ளனர். ஊருக்கு வடக்கே 5 கி.மி தொலைவில் நம்பியாறு அணைகட்டு அமைந்துள்ளது. இந்த அணையில் இருந்து பல கிராமங்களுக்கு நீர்ப்பாசன வசதி கிடைக்கிறது. இவ்வூரில் புகழ் பெற்ற சிவன் கோவில் அமைந்துள்ளது. முக்கியத் தொழில் விவசாயம். கோட்டைக்கருங்குளம் கிராமப் பஞ்சாயத்துக்கு உட்பட்ட கிராமங்கள் வடிவம்பட்டி, மிட்டதாற்குலம், நம்பிகுறிசசி, முத்தம்மாள்புரம் ஆகியவையாகும்.

## மேற்கோள்கள்

*http://tnmaps.tn.nic.in/district.php?dcode=29 

பகுப்பு:திருநெல்வேலி மாவட்டத்திலுள்ள கிராமங்கள்
நைட்ரசமின்

**நைட்ரசமின்கள்** *(Nitrosamines)* என்பவை R1N(–R2)–N=O என்ற வேதிக் கட்டமைப்பைக் கொண்ட வேதிச் வேதிச்சேர்மங்கள் ஆகும். நைட்ரசோ தொகுதி ஓர் அமீன் தொகுதியுடன் பிணைக்கப்பட்டு நைட்ரசமின்கள் உருவாகின்றன. இக்கூட்டுப்போருள் மிகவும் மோசமான வலுவான புற்றூக்கியாகும். ஊதுபை போன்ற பால்மப் பொருட்களில் நைட்ரசமின்கள் காணப்படுகின்றன. மேலும், நைட்ரசமின்கள் நமது உடலில் இயற்கையாகவே காணப்படுகின்றன. கௌமாரிக் அமிலமும் (Coumaric acid ) குளோரோசெனிக் அமிலமும் (Chlorogenic acid ) நைட்ரசமினின் செயல்பாட்டினை தடுக்கின்றன. இவ்விரு பொருட்களும் தக்காளிப்பழத்தில் உள்ளன. நுரையீரல் புற்றை தோன்றாமல் கட்டுப்படுத்த இவை உதவுகின்றன.

## புற்றுநோய்

யான் பார்னெசு, பீட்டர் மகீ என்ற இரண்டு பிரித்தானிய வின்ஞானிகள் 1956 ஆம் ஆண்டில் இருமெத்தில்நைட்ரசமின்கள் எலிகளின் கல்லீரலில் கட்டிகளை உண்டாக்குவதாக தெரிவித்தனர். இதனைத் தொடர்ந்து ஆய்வுகள் மேற்கொள்ளப்பட்டன. தோராயமாக 90 சதவீதம் நைட்ரசமின் சேர்மங்கள் புற்று நோயை உண்டாக்குகின்றன என நம்பப்படுகிறது.

## மேற்கோள்கள்

## வெளி  இணைப்புகள்
*  Oregon State University, Linus Pauling Institute article on Nitrosamines and cancer, including info on history of meat laws
* Risk factors in Pancreatic Cancer 

பகுப்பு:நைதரசன் சுழற்சி
பகுப்பு:புற்றீணிகள்
பகுப்பு:வேதி வினைக்குழுக்கள்
இரண்டாம் பெனடிக்ட் (திருத்தந்தை)

**திருத்தந்தை புனித இரண்டாம் பெனடிக்ட்** என்பவர் திருத்தந்தையாக 684 முதல் 685 வரை இருந்தவர். இவர் இரண்டாம் லியோவின் இறப்புக்கு பின் 683இல் தேர்வு செய்யப்பட்டாலும் நான்காம் கான்ஸ்டன்டைன் மன்னனின் ஒப்புதலைப் பெற காலதாமதம் ஆனதால் 684இல் பதவி ஏற்றார்.

Monothelitism என்னும் பதித்த கொள்கையினை அடக்க 678இல் நடந்த மூன்றாம் கான்ஸ்டன்டைன் பொதுச்சங்கத்தில் அந்தியோக்கு நகர ஆயரை திருச்சபையை விட்டு விலக்கினார்.

இவர் ஒரு வருடத்திற்கும் குறைவாகவே திருத்தந்தையாக இருந்த போதிலும், உரோமை நகரில் பல கோவில்களை இவர் சீரமைத்தார் என்பர். இவர் 8 மே 685இல் இறந்தார்.

## மேற்கோள்கள்

பகுப்பு:635 பிறப்புகள்
பகுப்பு:685 இறப்புகள்
பகுப்பு:இத்தாலிய திருத்தந்தையர்கள்
ஐயோடின்-129

**ஐயோடின் 129** என்பது ஓர் அணுஉலைக் கழிவுப் பொருளாகும். இது ஒரு சிக்கலற்ற ஐயோடின் 128 ஆக மாற்றப்படுகிறது. இதற்கு வேண்டப்படுவது எல்லாம் ஆய்வுக்கூட லேசர் கதிர்களே. ஐயோடின் 129 னின் அரை ஆயுள் 15.7 மில்லியன் ஆண்டுகளாகும். இதன் காரணமாக இதனைக் கையாளுவது மிகவும் அபாயகரமானதும் கடினமானதும் ஆகும். இப்போது ஐயோடின் 129 ஐ கண்ணாடியில் கலந்து பூமிக்கடியில் புதைக்கப்பட்டு வருகிறது. பேராசிரியர் கென் லெடிங்ஹாம்  (Ken Ledingham ) மற்றும் அவரது துணைவர்கள் ஐயோடின் 129 ஐ லேசர் கதிர்களால் தாக்கி ஐயோடின் 128 ஆக மாற்றியுள்ளனர். ஐயோடின் 128 ன் அரை ஆயுள் 25 நிமிடங்களேயாகும். இதனை எளிதில் கையாள முடியும். ஒரு மணிநேரத்தில் களைந்துவிடலாம். இந்த மாற்றத்தினை பெரிய அளவில் நிகழ்த்த ஆய்வுகள் நடக்கின்றன. மேலும் லேசரைப் பயன்படுத்தி தனிம மாற்றம் செய்யமுடியும் என்று தெளிவாகி உள்ளது. இதனால்  இனிமேல் சைக்ளோட்டிரான் துணை இல்லாமலே லேசர் துணையுடன் குறுகிய கால அரை ஆயுள் உடைய ஐசோடோப்புகளைப் பெறமுடியும். சுற்றுச்சுழலைப் பாதிக்காமல் அணுஉலைக் கழிவுகளை மாற்ற முடியும் என்பதனை இது காட்டுகிறது.

பகுப்பு:தனிமங்கள்
சுந்தரபாண்டியம்

* சுந்தரபாண்டியம் (ஊர்).
* சுந்தரபாண்டியம் (நூல்).
சுந்தரபாண்டியம் (நூல்)

**சுந்தரபாண்டியம்** என்னும் நூல் 18 ஆம் நூற்றாண்டில் வாழ்ந்த அனதாரியப்பன் என்னும் புலவரால் எழுதப்பட்டது. மதுரைச் சொக்கநாதப் பெருமானை இந்நூல் சுந்தரபாண்டியன் எனக் குறிப்பிட்டு அவனது திருவிளையாடல்களைப் பாடும்போது நூலுக்குச் ‘சுந்தரபாண்டியம்’ எனப் பெயரிட்டுக்கொள்கிறது. 

இக் கோயில் பற்றிய தலபுராணங்கள் மூன்று. 
*13 ஆம் நூற்றாண்டில் பெரும்பற்றப் புலியூர் நம்பி இயற்றிய ‘திருவாலவாயுடையார் திருவிளையாடல்’. இதில் உள்ள பாடல் 1753. இந்நூல் சாமிநாதையரால் பலமுறை அச்சிடப்பட்டுள்ளது. 
*16 ஆம் நூற்றாண்டில் வாழ்ந்த அனதாரியப்பன் இயற்றிய சுந்தரபாண்டியம். இது 2015 பாடல்களைக் கொண்ட நூல். சென்னை அரசாங்கப் பதிப்பில் பாயிரம், அவையடக்கம், வையைச் சருக்கம் ஆகிய பகுதிகளில் பாடல்கள் இடம் மாறிப் பதிப்பிக்கப்பட்டுள்ளன.  
*17 ஆம் நூற்றாண்டில் வாழ்ந்த பரஞ்சோதி முனிவர் இயற்றிய திருவிளையாடல் புராணம். இது 3363 பாடல்களைக் கொண்டது. 
## நூலமைதி
இந்நூல் உற்பத்தி காண்டம், திக்குவிசய காண்டம், உக்கிர காண்டம், லீலா காண்டம் என நான்கு காண்டங்களாகப் பகுக்கப்பட்டுள்ளது. அவற்றில் முறையே 20, 15, 15, 4 சருக்கங்கள் உள்ளன.
*சூத முனிவர் வடமொழியில் சொன்னதைத் தாம் தமிழில் சொல்வதாக இவர் குறிப்பிடுகிறார்.
*காசியில் இறந்தால், தென்கயிலையைப் போற்றினால், தில்லையைக் கண்டால் முத்தி. ஆனால் ஆலவாய் என்னும் மதுரையின் பெயரைக் கேட்டாலே முத்தி. 
முதலான செய்திகள் கூறப்பட்டுள்ளன.
## பாடல் அமைதி
இந்நூலிலுள்ள பாடல் பாங்கை அறிந்துகொள்ளும் வகையில் இரண்டு பாடல்கள் எடுத்துக்காட்டாகத் தரப்படுகின்றன. 
;1
மண் என்படும் மலை என்படும் அலை என்படும் மதியா
விண் என்படும் எனது அங்கையில் விடு குழியில் உனை யான்
பெண் என்பது நினைந்து ஈது உனைப் பொறுத்தேன் அது பிழைத்தாய்
‘துண்’ என் பயம் விடுத்தாய், கணை தொடுத்தாய், அமர் அடுத்தாய்.
;2
தருமத்திறுகு ஆப்பு,  நாட்டோர்க்கு உயிர், தரித்திரற்குச் செம்பொன்,
சுருதிக்கு நுட்பம், சேர்ந்த சுற்றத்தோர்க்கு இனிய செல்வம்,
கருணைக்கு வாரி, தானம் தனக்கு உயர் கற்பம், போல்
பொருவற்ற செழியர் கோமான் இருந்தனன் அரசர் போற்ற.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
நெசப்பாக்கம்

**நெசப்பாக்கம்** (*Nesapakkam*) சென்னையின் கே.கே.நகரின் அண்மைப்பகுதியாகும். இது விருகம்பாக்கத்திற்கும் இராமாவரத்திற்கும் இடையே உள்ளது. நெசப்பாக்கம் பகுதியானது விருகம்பாக்கம் சட்டப்பேரவைத் தொகுதிக்கு உட்பட்டதாகும். 

## மேலும் பார்க்க
*சென்னை
## மேற்கோள்கள்

## வெளி இணைப்புகள்
* விகடன் இணையதளத்தில் தொலைக்காட்சி நடிகர் இராஜ்கமல் நெசப்பாக்கம் குறித்த பதிவு 
* பல ஆண்டுகளாக புழுதியில் மூழ்கியிருக்கும் சாலை  தினகரன் நாளேடு, சூலை 18, 2012.

பகுப்பு:சென்னை
பகுப்பு:சென்னை மாவட்டம்
பகுப்பு:சென்னை சுற்றுப் பகுதிகள்
காரப்பாக்கம்

**காரப்பாக்கம்** (*Karapakkam*) தமிழ்நாட்டின் சென்னை மாவட்டத்தில் உள்ள சோழிங்கநல்லூர் வட்டத்தில் இருக்கும் ஒரு வருவாய் கிராமம் ஆகும். காரப்பாக்கம் சோழிங்கநல்லூர் சட்டமன்ற தொகுதிக்கு உட்பட்டதாகும்.
தற்போது இப்பகுதி பெருநகர சென்னை மாநகராட்சியுடன் இணைக்கப்பட்டுள்ளது. **ஓஎம்ஆர்** அல்லது *பழைய மகாபலிபுரம் சாலை* என அறியப்படும் ராஜீவ் காந்தி சாலைக்கு அருகில் இவ்வூர் அமைந்துள்ளது.

சென்னைப் பெருநகரப் பகுதியில் அங்கமாயுள்ள இச்சிற்றூரில் அமைந்துள்ள பல தகவல் தொழினுட்பம் மற்றும் தகவல் தொழினுட்பம் சார் சேவை நிறுவனங்களால் இது பரவலாக அறியப்பட்டு வருகிறது. இச்சிற்றூரின் மக்கள்தொகை ஏறத்தாழ 4,500 ஆகும்.  இங்கு சத்யம், டாடா கன்சல்டன்சி சர்வீசஸ், ஆக்சன்ச்சர் இந்தியா, காக்னிசன்ட் தொழினுட்பத் தீர்வகம், போட்டான் இன்போடெக் மற்றும் இன்ஃபோசிஸ் போன்ற நிறுவனங்கள் ராஜீவ் காந்தி சாலையை ஒட்டி அமைந்துள்ளன.

இந்த நிறுவனங்களில் பணிபுரிவோரை நோக்கி மெக்டொனால்ட், பிட்சாஹட், ஹாட்சிப்ஸ், தாபா, ஆந்திரா மெஸ், பாசிகின் இராபின்சு போன்ற உயர்தட்டு விரைவு உணவகங்களும் தோன்றியவண்ணம் உள்ளன. *ரிவர்சைடு மால்* எனப்படும் பல்லங்காடி வளாகமும் திட்டமிடப்பட்டுள்ளது.

இந்தச் சிற்றூரில் பஞ்சாயத்து துவக்கப்பள்ளியும் அரசு உயர்நிலைப் பள்ளியும் ஹிந்துஸ்தான் இன்டர்னேஷனள் -CBSE பள்ளியும் உள்ளன. சுனாமி பாதிப்பு மற்றும் முதியோருக்கான அன்னை பாத்திமா இல்லமும் இங்குள்ளது.

திருவான்மியூரிலிருந்து 10 கி.மீ. தொலைவில் இது அமைந்துள்ளது. அருள்மிகு திரௌபதியம்மன் கோவில், அருள்மிகு கங்கையம்மன் கோவில், அருள்மிகு வேந்தவரசியம்மன் கோவில், அருள்மிகு காளியம்மன் கோவில் என்ற இந்துக் கோவில்களும்  *மஜ்சித் அல் அன்வர்* என்ற இசுலாமிய வழிபாட்டுத் தலமும் இங்குள்ளன.

தங்கவேலு பொறியியல் கல்லூரி, கேசிஜி தொழினுட்பக் கல்லூரி என்பன இங்குள்ள கல்லூரிகளாகும். அரவிந்த் என் பெயருள்ள திரையரங்கும் இங்குள்ளது.

## மேற்கோள்கள்


பகுப்பு:சென்னை மாவட்டம்
பகுப்பு:சென்னை
நந்தனம்

**நந்தனம்** (*Nandanam*) தமிழ்நாட்டின் தலைநகர் சென்னையில் அமைந்துள்ள ஓர் சுற்றுப் பகுதியாகும். மக்கள் நெருக்கடி மிக்க இப்பகுதியில் பல வணிக வளாகங்கள் அமைந்துள்ளன. அதே நேரத்தில் அமைதியான குடியிருப்புப் பகுதியாகவும் விளங்குகிறது. இங்குள்ள நந்தனம் கலைக் கல்லூரி 1901-ஆம் ஆண்டில் நிறுவப்பட்ட தொன்மையான கல்வி நிறுவனமாகும். உடற்பயிற்சிக் கல்லூரியும் குழிப்பந்து விளையாட்டு வளாகமும் இப்பகுதியின் அடையாளங்களாக விளங்குகின்றன.

## வரலாறு
1836 முதல் 1850 வரையில் தலைமை நீதிபதி *ஜான் கேம்பியர்* என்பவருக்கு உரிமையான *கேம்பியரின் தோட்டம்* என்ற பகுதியே தற்போதைய நந்தவனமாக உருவெடுத்துள்ளது. 1950களில் இப்பகுதியில் வீட்டுவசதி வாரியத்தினால் குடியிருப்புப் பகுதிகள் மேம்படுத்தப்பட்டபோது அப்போதைய தமிழக முதலமைச்சர் சி. இராசகோபாலாச்சாரியரால் நந்தனம் என்ற பெயர் வழங்கப்பட்டது.

## மேற்கோள்கள்

பகுப்பு:சென்னை மாவட்டம்
பகுப்பு:சென்னை சுற்றுப் பகுதிகள்